**Együttműködési megállapodás**

AZ ISKOLAI KÖZÖSSÉGI SZOLGÁLAT

KÖZÖS LEBONYOLÍTÁSÁRÓL

amelyet egyrészről

iskola:

székhely:

képviselő:

OM-azonosító

a továbbiakban: **Iskola**

másrészről

név: Magyar Színház

székhely: 1077 Budapest, Hevesi Sándor tér 4.

képviselő: Nagy Viktor, igazgató

Törzskönyvi azonosító szám: 309512

Adószám: 15309518-2-42

a továbbiakban**: Szervezet**

a továbbiakban együttesen: **Felek**

kötöttek a mai napon, az alábbi feltételekkel:

**1. A megállapodás előzményei, körülményei, célja:**

A Nemzeti köznevelésről szóló 2011. évi CXC törvényben foglaltaknak megfelelően az iskolai közösségi szolgálat megszervezésében a Felek az e megállapodásban rögzítettek alapján együttműködnek. A Felek kölcsönösen törekednek arra, hogy az érintett tanulók teljesíteni tudják az 50 órás kötelezettségüket.

**2. Az Iskola kötelezettségei, vállalásai:**

Az Iskola vállalja, hogy:

* koordinálja a tanulók és a fogadó szervezet kapcsolatfelvételét,
* a Szervezettel egyeztetett időpontokban és helyszíneken biztosítja az előre egyeztetett létszámú közösségi szolgálatot teljesítő tanuló megjelenését,
* elvégzi a tanulók közösségi szolgálathoz szükséges előzetes felkészítését,
* a Szervezet által kiadott igazolások alapján a szükséges módon adminisztrálja a tanulói által végzett közösségi szolgálatot.

**3. A Szervezet kötelezettségei, vállalásai:**

A Szervezet vállalja, hogy:

* az Iskolával egyeztett időpontokban és helyszíneken biztosítja az előre egyeztetett létszámú közösségi szolgálatot teljesítő tanuló fogadását,
* szükség (egészségügyi tevékenység) esetén mentort biztosít,
* az elvégzett közösségi szolgálatról az Iskola által rendszeresített formanyomtatványon a tanuló számára igazolást állít ki.

**Továbbá:**

1. A fogadó szervezet köteles biztosítani:
* az egészséget nem veszélyeztető és biztonságos tevékenységhez szükséges feltételeket,
* ha szükséges, pihenőidőt,
* a közösségi szolgálattal összefüggő tevékenység ellátásához szükséges tájékoztatást és irányítást, az ismeretek megszerzését,
* a tizennyolcadik életévét be nem töltött tanuló, illetve a korlátozottan cselekvőképes nagykorú tanuló esetén a közösségi szolgálati tevékenység folyamatos, szakszerű felügyeletét.
1. A fogadó Szervezet nem tudja biztosítani a közösségi szolgálatot végző diákok számára az utazást, szállást és az étkezést; ezek megszervezéséről és költségeiről a diákoknak egyénileg kell gondoskodniuk.
2. Ha az utasítás végrehajtása kárt idézhet elő, a tanuló köteles erre az utasítást adó figyelmét felhívni. A tanuló nem felel az általa okozott kárért, amennyiben figyelemfelhívási kötelezettségének eleget tett.
3. A tanuló által a közösségi szolgálat során végzett tevékenységgel összefüggésben harmadik személynek okozott kárért a fogadó szervezet felel. Amennyiben a kárt a tanulónak felróható magatartás okozta, − a jelen szerződésben eltérő rendelkezés hiányában − a fogadó szervezet a tanulótól követelheti kárának megtérítését.
4. Amennyiben a tanuló bizonyítja, hogy:
	1. a testi sérüléséből, illetve egészségkárosodásából eredő kára,
	2. a tulajdonában vagy használatában álló, a közösségi szolgálattal összefüggésben végzett tevékenység ellátásához szükséges dologban a közösségi szolgálati tevékenység végzésének helyén keletkező kára a Szervezettől kapott utasítással összefüggésben következett be,

a fogadó szervezet akkor mentesül a felelősség alól, ha bizonyítja, hogy a kárt működési körén kívül eső elháríthatatlan ok vagy kizárólag a tanuló elháríthatatlan magatartása okozta. A fogadó Szervezetnek nem kell megtérítenie a kárnak azt a részét, amely a tanulónak felróható magatartásából származott.

A Felek tudomásul veszik, hogy mindkét Fél jogosult jelen megállapodás tárgyában történő együttműködésüket saját elektronikus felületein megjeleníteni.

**4. Az Iskola részéről a program felelőse és kapcsolattartója**

Név:

Telefonszám:

Elérhetőségei:

**5. A Szervezet részéről a program felelőse és kapcsolattartója**

Név: Baghi Viktória, kulturális menedzser

Elérhetőségei:

Telefonszám: +36 70 886 8496

E-mail: baghi.viktoria@mszinhaz.hu

**6. A program ütemezése**

A program ütemezését a felek együttesen végzik el és a kapcsolattartók évadonként írásban rögzítik. Az Iskola a szülőket, az osztályfőnököket értesíti a programtervezetről. A programra jelentkező tanuló Jelentkezési lapot tölt ki, amelyet a szülő/gondviselő is aláír.

**A közösségi szolgálat végrehajtására biztosított program(ok) leírása:**

|  |  |
| --- | --- |
| **Program címe** | **Marketing célú feladatok a színház munkájának támogatására** |
| Program időtartama | 2025/2026 évad végéig  |
| Program időpontjai | Előzetes egyeztetés alapján biztosított időpontokban. |
| Jelentkezés | E-mailen keresztül. |
| A diákok által ellátandó feladat | Bekapcsolódás a színház marketing célú adatgyűjtési folyamataiba:* kérdőívezés előadások előtt és a szünetben a nézőforgalmi területeken,
* hírlevélre való feliratkoztatás segítése,
* a színház social media felületeinek népszerűsítése,
* szórólapozás az előadások előtt és a szünetben.
 |
| A feladat elvégzéséhez szükséges diákok | Előadásonként 2 fő közösségi szolgálatos diák. |
| A feladat elvégzéséhez szükséges készségek | Kíváncsiság, nyitottság, a színház szeretete, jó kommunikációs készség, magabiztosság, udvariasság, proaktivitás, talpraesettség. |
| Programért felelős személy neve, e-mail címe, telefonszáma | Baghi Viktória, kulturális menedzser Telefonszám: +36 70 886 8496E-mail: baghi.viktoria@mszinhaz.hu  |
| Szükséges-e kísérő tanár a középiskola részéről? | Nem |
| Tevékenységi terület | Kulturális és közösségi |

|  |  |
| --- | --- |
| **Program címe** | **Akadálymentes előadásaink támogatása** |
| Program időtartama | 2025/2026 évad végéig  |
| Program időpontjai | Előzetes egyeztetés alapján biztosított időpontokban. |
| Jelentkezés | E-mailen keresztül. |
| A diákok által ellátandó feladat | Fogyatékossággal élő személyek, illetve SNI-s gyerekek kísérése és segítése az előadás előtt és a szünetben:* technikai eszközök kiosztása,
* beüzemelése,
* technikai eszközök összegyűjtése előadás végén.
 |
| A feladat elvégzéséhez szükséges diákok | 4 fő látássérülthöz 1 fő közösségi szolgálatos diák (a szükséges létszám a meghirdetett akadálymentes előadásonként előzetes egyeztetés alapján). |
| A feladat elvégzéséhez szükséges készségek | Kíváncsiság, nyitottság, a színház szeretete, jó kommunikációs készség, magabiztosság, udvariasság, proaktivitás, talpraesettség, szociális érzékenység, empátia. |
| Programért felelős személy neve, e-mail címe, telefonszáma | Tóth Cecília, társadalmi felelősségvállalási referensTelefonszám: E-mail: toth.cecila@mszinhaz.hu |
| Szükséges-e kísérő tanár a középiskola részéről? | Nem |
| Tevékenységi terület | Kulturális és közösségi |

|  |  |
| --- | --- |
| **Program címe** | **Iratrendezési feladatok** |
| Program időtartama | 2025/2026 évad végéig  |
| Program időpontjai | Előzetes egyeztetés alapján biztosított időpontokban. |
| Jelentkezés | E-mailen keresztül. |
| A diákok által ellátandó feladat | Bekapcsolódás a színház iratrendezési feladataiba felelős munkatárs iránymutatása szerint:* Az irattárban található dokumentumok átnézése és helyükre rendezése
* Irattári dobozok és mappák rendszerezése, felcímkézése
* Selejtezésre kijelölt iratok elkülönítése
* Fizikai pakolási, átrendezési feladatok (dobozok, mappák polcra helyezése, áthelyezése)
* Az irattári rend kialakításában és fenntartásában való közreműködés
 |
| A feladat elvégzéséhez szükséges diákok | Alkalmanként 3-4 fő |
| A feladat elvégzéséhez szükséges készségek | Kíváncsiság, nyitottság, a színház szeretete, jó kommunikációs készség, magabiztosság, udvariasság, proaktivitás, talpraesettség, szociális érzékenység, empátia. |
| Programért felelős személy neve, e-mail címe, telefonszáma | Emődi Ferencné, ügykezelési referensTelefonszám: E-mail: emodi.ferencne@mszinhaz.hu |
| Szükséges-e kísérő tanár a középiskola részéről? | Nem |
| Tevékenységi terület | Kulturális és közösségi |

**7. A program megvalósulása során felmerülő módosítási kérelmek bírálatának menete**

A Felek a jelen megállapodásban megfogalmazottak módosítására irányuló jelzését követően − indokolt esetben – a módosítás tervezetét elkészítik. A szerződésmódosítást aláírásukkal hagyják jóvá.

**8. A Felek elállási, felmondási joga**

8.1. A Felek a jelen megállapodástól való elállásra vagy a megállapodás azonnali hatályú felmondására jogosultak, ha:

* a jelen megállapodásban a megvalósításra meghatározott kezdő időponttól számított három héten belül a tevékenység nem kezdődik meg, vagy a Felek a nekik felróható okból nem kezdeményezik, és a késedelem okáról ezen idő alatt írásban sem mentik ki, vagy
* olyan körülmény merült fel vagy jut a Felek tudomására, amely alapján a program teljesülése kétségessé válik, vagy más irányt vet, vagy
* a jelen megállapodásban meghatározott feladat megvalósítása meghiúsul, tartós akadályba ütközik, vagy a jelen megállapodásban foglalt ütemezéshez képest jelentős késedelmet szenved, vagy
* a Felek valamelyike a neki felróható okból megszegi a jelen megállapodásból, illetve az azzal kapcsolatos jogszabályokból eredő kötelezettségeit, így különösen nem tesz eleget kötelezettségének, és ennek következtében a jelen megállapodásban meghatározott feladat szabályszerű megvalósítását nem lehet nyomon követni.

8.2. A Felek rögzítik továbbá, hogy a jelen megállapodással összefüggő adatok nem minősülnek üzleti titoknak, nem tarthatóak vissza üzleti titokra hivatkozással, amennyiben azok megismerését vagy nyilvánosságra hozatalát közérdekből elrendelik.

8.3. A Felek a jelen megállapodásból eredő esetleges jogvitákat elsősorban tárgyalásos úton kötelesek rendezni.

8.4. A jelen megállapodásban nem vagy nem kellő részletességgel szabályozott kérdések tekintetében a magyar jog szabályai – elsősorban a Polgári törvénykönyv – az irányadók.

A felek a jelen, 5 oldalból álló megállapodást elolvasták, megértették, és mint akaratukkal mindenben megegyezőt, jóváhagyólag írták alá.

A jelen megállapodás 4 darab eredeti, egymással teljes egészében megegyező példányban készült, amelyből 1 darab az Iskolánál, 3 darab a Szervezetnél marad.

Kelt: …………………………………………

|  |  |
| --- | --- |
| ……………………………………………**Iskola** | ……………………………………………**Magyar Színház****Szervezet**Nagy Viktorigazgató |

Jogi ellenjegyző:

……………………………………………
Dátum:

1. **sz. melléklet**

**Kedves Diákok!**

A Magyar Színházba iskolai közösségi szolgálatra a programért felelős személynél jelentkezhettek a megadott elérhetőségek bármelyikén.

A jelentkezéshez az alábbi dokumentumokat kérjük aláírva leadni a programért felelős személynél:

**Jelentkezési lap – iskolai közösségi szolgálatra**

Fogadó intézmény: Magyar Színház

…………………………………………………………………………………… (név) tanuló a(z) ………………………………………….…………………… (oktatási intézményének neve) ………… osztályos tanulója a …………/………… tanévtől a Magyar Színházban kíván eleget tenni az összesen 50 óra közösségi szolgálatnak.

A tanuló neve: …………………………………………………………………………………..

A tanuló lakcíme: ……………………………………………………………………………….

A tanuló születési ideje: ………………………………………………………………………...

A tanuló édesanyjának neve: ……………………………………………………………………

A tanuló TAJ száma: ……………………………………………………………………………

Nyilatkozat a fogadó intézmény számára az iskolai közösségi szolgálat teljesítéséhez a tanuló egészségügyi állapotával kapcsolatos információkról. A tanuló egészséges, közösségbe mehet. További, a tanulóra vonatkozó fontos információ (pl.: méh, darázs, vagy más rovarcsípésre allergia, ételérzékenység, vélt, valós félelmek, pókiszony, stb.): …………………………………………………………………………………………………...…………………………………………………………………………………………………...

Hozzájárulok / Nem járulok hozzá, hogy a Magyar Színház rendezvényein készült fotók/videók kikerülhessenek a színház honlapjára. *(aláhúzandó!)*

*Kiskorú tanuló esetén kitöltendő!*

A szülői felügyeleti jogot gyakorló neve: ………………………………………………………

Lakcíme: ………………………………………………………………………………………...

Telefonszáma: …………………………………………………………………………………..

Alulírott …………………………………………… a fentnevezett tanuló szülői felügyeleti jogot gyakorlója a tanuló iskolai közösségi szolgálatának a Magyar Színházban történő teljesítését támogatom és tudomásul veszem.

……………………………………………

szülői felügyeleti jogot gyakorló aláírása

*(kiskorú tanuló esetében)*

……………………………………………

tanuló aláírása

Dátum: …………………………………………

A program alatt a színházi kapcsolattartód fog segíti a feladat ellátásában, de kérdéseidet nyugodtan jelezheted az IKSZ koordinátornál is.